paragraph_text: U međusobnom sukobu Mletaka, koja je imala vlast nad otokom i napuljsko-aragonskog kralja Feranta 1483. godine stradalo je naselje Velo Selo. Katalonski najamnici napali su otok i opustošili selo. Stanovništvo Velog Sela posakrivalo se u šumu i špilje, najviše u špilju il Forte, a sklonili su i sliku Majke Božje. Aragonski vojnici spalili su Velo Selo, a prema nekim zapisima stradalo je i dosta ljudi. Poučeni ovime, za potrebe obrane otoka hvarska gospoda i viški pučani sagradili su potom jaka utvrđena naselja Luku i Kut (u viškoj luci). O utjecaju Majke Božje postoji legenda da je svojom moći poslala mušicu na Aragonce i tako djelomično uspjela spasiti selo. Postoji i narodna pjesma koja je zabilježila propast Velog Sela. U njoj tri dana prije neprijateljskog napada pijetao pjeva s vrha crkve: